**ELŐTERJESZTÉS**

Kisbér Város Önkormányzat Képviselő-testülete

**2025. március 14-ei rendes** ülésére.

**Tárgy**: A Kisbéri Gyöngyszem Óvodába történő jelentkezés módjának, óvodai beiratkozás 2025/2026. évre vonatkozó időpontjának, és az óvodai felvételi körzet meghatározásáról.

**Tisztelt Képviselő-testület!**

A nemzeti köznevelésről szóló 2011. évi CXC. törvény 83. § (2) bekezdés b) és d) pontja értelmében a **fenntartó dönt** az óvodába történő jelentkezés módjáról, **az óvodai általános felvételi időpontról**, az óvoda heti és éves nyitvatartási idejének meghatározásáról. Továbbá, **meghatározza az adott nevelési évben indítható óvodai csoportok számát**, az adott tanítási évben az iskolában indítható osztályok, a kollégiumban szervezhető csoportok számát, Az óvodai felvétel, óvodai jogviszony létesítésére vonatkozóan a részletszabályokat a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: rendelet) szabályozza.

A rendelet 20. § (1) bekezdése az alábbiak szerint rendelkezik:

„Az óvodai beiratkozásra a tárgyév április 20-a és május 20-a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal

a) közleményt vagy hirdetményt tesz közzé a saját honlapján,

b) közlemény vagy hirdetmény közzétételét kezdeményezi a fenntartásában működő óvoda

honlapján, ennek hiányában a helyben szokásos módon, valamint

c) tájékoztatja az óvoda működésének helye szerinti települési önkormányzatot, amennyiben a fenntartó nem települési önkormányzat”.

A rendelet 20. § (1a) bekezdése szabályozza a közzéteendő hirdetmény tartalmi elemeit:

„A fenntartói közlemény, hirdetmény tartalmazza

a) az óvodai felvételről, az óvodai jogviszony létesítéséről,

b) az óvodai beiratkozás időpontjának meghatározásáról,

c) a gyermek óvodai beíratásához szükséges közokiratokról, dokumentumokról,

d) az óvodáztatási kötelezettség nem teljesítése esetén alkalmazható

jogkövetkezményekről,

e) az integráltan nevelhető sajátos nevelési igényű gyermekek óvodai felvételéről, a

nevelésükre az alapító okiratuk szerint jogosult óvodákról és azok elérhetőségéről,

f) az alapító okiratuk szerint nemzetiségi nevelést folytató óvodákról és azok

elérhetőségéről,

g) az óvoda felvételi körzetéről

szóló tájékoztatást,

h) az óvodai felvétel tárgyában meghozott döntés közlésének határnapját, amely legkésőbb

a beiratkozásra kiírt utolsó határnapot követő 30. nap, valamint

i) a jogorvoslati eljárás szabályait."

A Kisbéri Gyöngyszem Óvoda intézményvezetője a jelen előterjesztéshez csatolt javaslatában 2025. április 22-26. közötti napokat javasolta a beiratkozás időpontjának. Az intézményvezető javaslatot tett az óvodai csoportok létszámára is. A következő nevelési évben 8 csoportban (7 Kisbéren + 1 kihelyezett csoport) tervezi az indítandó csoportok számát.

Kérem a Tisztelt Képviselő-testületet, hogy a határozati javaslat szerint az óvodába történő jelentkezés időpontját, a következő nevelési évre indítandó csoportok számát elfogadni szíveskedjenek.

**Határozati javaslat:**

Kisbér Város Önkormányzatának Képviselő-testülete a nemzeti köznevelésről szóló 2011. évi CXC. törvény 83. § (2) bekezdés b) és d) pontjában kapott felhatalmazás alapján, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 20.§-a szerinti előírások alapján

1. Az óvodai beíratások időpontjának a **2025. április 22. és 2025. április 26**. 8:00 óra és 15:00 óra **között**i időszakot jelöli ki.
2. Az óvoda felvételi körzetét **Kisbér és Hánta teljes területében** határozza meg.
3. A 2025/2026. évben az indítható óvodai csoportok számát **8 csoportban** (7 Kisbéren + 1 kihelyezett csoport Hánta) határozza meg.
4. Felkéri a jegyzőt, hogy a döntésről értesítse az óvodát, és gondoskodjon a beiratkozás **helyben szokásos módon** történő kihirdetéséről.

Határidő: azonnal.

Felelős: Dr. Pápai Tamás jegyző

Kisbér, 2025. március 13.

Dr. Pápai Tamás sk.

jegyző